section_heading: HRT-ova zabrana zaposlenicima
paragraph_text: Nasuprot tome, Ravnateljstvo HRT-a svim je zaposlenicima zabranilo isticanje osobnog stava u javnosti, pa i putem privatnih profila na društvenim mrežama, prijeteći im otkazima. Zagovornici stava "protiv" istaknuli su da je ta mjera usmjerena ponajprije protiv njihove kampanje, budući su u javnosti do tada istupili gotovo isključivo zaposlenici sa stavom "protiv." Izvršni odbor ogranka Hrvatskog novinarskog društva osudio je takvu odluku Ravnateljstva HRT-a kao "kršenje temeljnih ljudskih prava o slobodi govora."<ref>Zabrana iznošenja stava o referendumu, Index. Pristupljeno 7. prosinca 2013. Kampanja, "Građani glasaju Protiv", također je prozvala HRT zbog neuravnoteženog pristupa predreferendumskoj kampanji. Prema njihovim navodima, HRT je zabranio emitiranje emisije s gay gostima,<ref>Zabrana emitiranja emisije sa gay gostima, Index. Pristupljeno 7. prosinca 2013. te nije osigurao jednaku zastupljenost stavova obiju strana u religijskom programu, koji je otvoreno i u potpunosti promicao stajališta opcije "za."<ref>Pristranost religijskog programa, www.index.hr pristupljeno 7. prosinca 2013.